ועדת הכספים, כנסת 17, פרוטוקול מספר 269, 2006-12-27 10:30

יעקב ליצמן: אני פותח את ישיבת ועדת הכספים.

טליה דולן: אנחנו מבקשים לעדכן את הסכום שהוא חלק מהכנסה של תושבי ישראל שמפיקים את ההכנסה שלהם בחוץ לארץ, ולגביו הם מקבלים פטור מהמס.

טליה דולן: הסכום הזה הוא סכום שנקבע בהתאם להחלטה של ועדה בראשות משרד החוץ לפי יוקר החיים במדינות השונות.

טליה דולן: חלק מסוים מהכנסת השליח מוכרת כהכנסה פטורה ממס.

דוד טל: את מדברת רק על שליחים?

טליה דולן: אני מדברת על תושבי ישראל שמפיקים בהכנסה בחוץ לארץ ולא רק על שליחים.

טליה דולן: זה נקבע על-ידי ועדה בין-משרדית במשרד החוץ שהיא נותנת לנו את הסכומים הרלוונטיים לכל מדינה.

טליה דולן: זה חל על כולם.

טליה דולן: אני אומרת שוב, כללי מס הכנסה לבעלי הכנסה מעבודה בחוץ לארץ קובעים שחלק מסוים מהכנסתו של תושב ישראל שמפיק את הכנסתו בחוץ לארץ – שליח או אדם פרטי – שיראו אותו חלק מההכנסה כפטורה ממס לפי יוקר המחייה באותה מדינה.

קריאה: בגין דיור כתוב כאן.

טליה דולן: בגין דיור.

יעקב ליצמן: מי בעד?

יעקב ליצמן: מי נגד?

יעקב ליצמן: מי נמנע?

יעקב ליצמן: כללי מס הכנסה (בעלי הכנסה מעבודה בחוץ לארץ) (תיקון), התשס"ז-2006 – אושרו